text: Klubhus brændt ned til grunden
  17 december 2017 kl. 11.23
  Mystik om brand i Aabenraa. Klubhuset til Høje Kolstrup Tennisklub er brændt ned, uden at politi eller brandvæsen har hørt om det. 
  Et godt 30 kvadratmeter stort træhus på Nyløkke i Aabenraa er tilsyneladende brændt ned, uden at det er blevet opdaget. 
  - Vi undrer os over det, men indtil vi fik en anmeldelse lørdag middag, har vi intet hørt om det, siger Nikolaj Hølmkjær, vagtchef ved Syd- og Sønderjyllands Politi, til TV SYD.
  KLIK og se mere tv på localeyes.dk
  Ifølge politiet har brandvæsenet ikke været ude ved træhuset, der er helt udbrændt. Efter anmeldelsen har politiet efterfølgende haft en patrulje på stedet. Men det har ikke været muligt at fastslå, hvad der er sket.
  